
LJÓÐ MITT 


I 


Ljóð mitt er orð óvitanna, . 
rödd í söngnum sem skapar, 
söngnum sem vakti ástina 
og tendraði vitið og viljann, 
hinum orðlausa söng 
sem aldrei verður sunginn. 


Ljóð mitt er barn morgunroðans 

yfir fjöllum lands míns, 

það er bani heiðríkjunnar yfir hvítum tindum. 

i 

/ 


Og ef ljóð mitt er samboðið landi mínu, 
þá mun ljóð mitt koma til þín af haeðum. 

UNG ERT ÞÚ JÖRÐ MÍN 



Ung ert þú, jörð mín, 
og heit af nýju vori, 
og ást himinsins skín á þig 
úr þúsund augum. 


Dýrar gjafir gefur fegurðin þeim 
sem elska hana, 

þeim sem drekka vatn Iífsins 
úr fljótum paradísar. 


Ung ert þú, jörð mín, 
og land mitt rís úr hafi 
eins og hvítur draumur guðs. 

HVÍTI MÁNI 


III 


Hvíti máni, 

þú sem yrkir hljómkviður hafsins, 

vlsaðu okkur leiðina að hinum tæru vötnum söngsins. 


Bláa stjarna, 

þú sem yrkir sálm öræfanna 

leiddu okkur að hinum forna vegi skáldanna, 

þangað sem gulltöflumar 

liggja á sígrænu engi guðanna. 


Bjarta sél, 

þú sem yrkir hinar eldlegu bænir vorsins, 
leiddu okkur að upphafi vegarins. 

VEGURINN 


IV 


Hafa varir tímans drukkið hin miklu vötn upphafsins 
— tæmt hina gömlu brunna? 


Höfum við gengið hvert þrep Jakobsstigarís, 

við sem byggðum hið hvíta musteri okkar í fjörunni 

úr gjálfri öldunnar, — spámannlegri froðu? 


Við sem flæktum andann í neti orðanna, 
sigldum gömlum skipum 
sem týndust við strönd dísanna 
með gullhörpurnar. 


Opnar standa mér dyr hamingjunnar, 
en vegur lífsins liggur þar framhjá. 

MAÐUR OG MENN 


V 


í hvað munu mennirnir breyta manninum? 


Úr þessu forna grjód 
reistu sumir musteri 
og aðrir kauphöll. 


Úr þessu hvíta blómi 
vann býflugan hunang 
og köngurlóin eitur. 

Og ávextir skilningstrésins 
urðu sumum nýtt líf 
og öðrum dauði. 


í hvað munu mennirnir breyta manninum? 

MAÐURINN ER BETRI EN MENNIRNIR 


VI 


Maðurinn er betri en mennirnir. 

Hann klingir bjöllum himinsins 
og lætur vötn lífsins falla um eyðimerkur. 


Maðurinn er betri en mennimir, 

þessar dauðu sálir, sem berja að dyrum svefnsins, 

þetta lifandi bergmál af söng annarra. 


Maðurinn er betri en mennirnir. 

Hann er andinn sem ekki fæst að láni 
og hvorki er keyptur né seldur, 
vilji harðari en steinn, þótt aðeins sé draumur, 
guðinn sem dó til að lifa. 

LÍF JARÐAR 

■k 

/ 

VII 


Líf jarðarinnar vakir djúpt í vitund mannsins, 

því jörð og maður eru facdd á himnum 

eins og sólkerfin, sem komu í ósýnilegri smæð inn í tómið. 


Jörðin lifir í hjarta mannsins 
eins og sigurför lítilla barna, 
sem ganga undir fánum vorsins. 


Jörðin lifir í hjarta mannsins, 

hinar endalausu víddir, hin botnlausu djúp, 

og öll reynsla jarðarinnar liggur í blóði hans. 


Jörðin lifir í hjarta mannsins 

eins og bleikur akur undir fölri sigð mánans. 

VETTVANGUR ÞINN 


VIII 


Bíddu ekki eftir hunanginu frá Parnassus 

eða eftir salti af fjöllum Líbanons, 

því hin líðandi stund er gullið á fingri tímans. 


Vettvangur þinn er landið, sem þú stendur á, 

nútíminn er öld anda þíns, 

og aðieins þekkingin getur gert þig frjálsan. 



Það er ekkert í djúpunum 
sem þú finnur ekki í fjörunni. 

Og þáð er ekkert á himnum 

sem ekki gengur um þessa grænu jörð. 

NÚTlMINN ER LEYNDARDÓMUR 


\ 



Nútíminn er leyndardómur sem enginn skilur. 
Hann er voldugur sannleikur 
í leit að staðreyndum. 


Hann er skapandi máttur 
í leit að nýju formi. 

Hann er nakin fegurð í leit að orði. 


I>að skilur enginn augnablikið, fyrr en það er farið. 

Það skilur enginn nýja sköpun, fyrr en henni er lokið. 

Og enginn þekkir stund hamingjunnar, fyrr en hún er liðin. 


Nútímann þekkir enginn 
— nema sá einn sem lifir í eilífðinni. 

HIÐ LIÐNA 


X. 


Sá sem gleymir hinu liðna 

glatar einnig deginum og framtíðinni, 

því allt nýtt líf verður að endurlifa það sem var. 


Láttu hina gömlu meistara fylgja þér inn í framtíðina, 
láttu þá veita þér hlutdeild í því bezta 
sem hugsað hefur verið á þessari jörð. 


Láttu hugsanir þínar glitra eins og demanta, 
eins og safíra og rúbínsteina. 

Láttu anda þinn verða hreinan 
eins og hvíta tinda 

sem baða sig í tæru ljósi heiðríkjunnar. 

FRAMTÍÐIN 


XI 


Horfðu í augu framtíðarinnár. 

Þai* skín ekki sól og enginn máni eða stjörnur 
— aðeins hinir djúpu brunnar ljóssins. 


Horfðu í augu hinna ungu, 

í hina djúpu brunna ljóssins, 

ljós hinna ófæddu hugsana í augum lítilla barna. 


Horfðu í augu hinna ungu, 
á hið ófædda líf sem vaknar við söng vorvinda, 
við maídögg á grænu brumi og nið lifandi vatna. 


Horfðu í augu hinna ungu, 

og þú horfir inn í framtíðina í augum vorsins. 

VIÐ ERUM BRÚIN 


XII 


Við erum brúin milli þess sem var 

og þess sem verður, 

hlekkur sem tengir saman aldir. 

i 

Munum við ávaxta pundið sem okkur var gefið 
og horfa á nýjan gróður festa rætur 
í hjörtum hinna ungu? 


Munum við líta upp og £ram 
og sjá hið óvænta gerast? 

Munum við finna jörðina ánga af nýjum ilmi 
og horfa á veröldána iit um nýja glugga? 


Við sem erum brú tímans milli þess sem var og hins ókomna. 

VERK ÞÍN FALLA í ÓÞEKKTA JÖRÐ 



XIII 


Verk þín falla í óþekkta jörð. 

Þú sáir í akur milljónanna sem bfða, 
í akur hinna óbornu sem erfa sorgir og gleði hins liðna. 


Orð þín falla í óþekkta jörð 

eins og síðasti andardráttur ljóðs sem deyr inn í morguninn. 


Heyrir þú kliðinn í litlum fjarlægum bjöllum 
djúpt inn í þögninni í augum kvennanna, 
litlum fjarlægum bjöllum sem vekja sofandi jörð? 


Sérðu Ijósneistann 

djúpt inn í myrkrinu í augum mannanna 
sem boðar nýja veröld sem enn er hvergi til? 

VILJI LÍFSINS 


XIV 


Hvaðan koma þessir djúpu troðningar, 

þessar margtroðnu slóðir, 

vegurinn sem allar ástríður mannanna ganga? 


Milt er brosið á vörum kvöldsins, 

en við erum salt jarðarinnar, sem aldrei má dofna. 


Fagurt er hið hvíta blóm hreinleikans, 

en við erum remma moldarinnar sem nærir rætur lífsins. 


Hvert liggur vegurinn sem vilji lífsins gengur? 


Eins og nýfædd fortíð í hjörtum gamalla bama 

rís hin gamla Jerúsalem enn einu sinni 

eins og eylenda tímans á endalausu hafi gleymskunnar. 

ÞAÐ LIFIR EKKERT 


XV 


Það lifir ekkert sem maðurinn hefur skrifað með penna sínum, 
en það sem lífið skrifar í hjarta mannsins 
eru kristallarnir í bergi sannleikans. 


Það grípur enginn fallandi stjörnu, 
það stöðvar enginn hjól forlaganna, 
og það flýtir enginn opnun blómsins. 


Leggðu því sál þína að fótum jarðarinnar, 
í læknandi hendur himinsins 
og í faðm hins mikla djúps. 

Þegar stund mannsins er komin, 
mun lífið sjálft leiða hann heim. 

AÐ VERA SANNUR 


XVI 


Að vera sannur 

er ekki að vera það sem þú ert. 

Að vera sannur er að verða það sem þú getur orðið. 


Enn hefur maðurinn ekki lagt úr höfn 
í sína síðustu siglingu. 

Enn er maðurinn ekki hið visna trc 
sem enga ávexti getur borið. 


Að vera sannur er ekki að vera fullkominn, 
heldur að verða fullkomnari. 


Að vera sannur er að skapa 

og verða það sem maðurinn getur orðið. 

HVER SKILUR TILGANG . . . 


XVII 


Hver skilur tilgang hinna litlu lífvera 

sem í fyrndinni skriðu í kuðungum sínum 

frá sinni gömlu veröld i leit að nýjum heimi? 


Hver skilur þessa blindu ástríðu 
að yfirgefa allsnægtir djúpsins, 

að þola píslarvætti skortsins og víti brennheitrar sóiar 
til þess að hefja íandnám á jörðinni? 


Hver skilur tilgang mannsins, 
sem beinir augliti sínu upp til fjarlægra heima, 
þar sem milljónir stjama dansa á litlum fótum 
upp himinbogann inn í óþekkta veröld? 


23 



AÐ LIFA ER AÐ VERÐA 


XVIII 


Að lifa er að þora að verða. 

Lif okkar stjórnast af leyndum tilgangi mannsins, 
stjórnast af óþekktum vilja mannsins. 


Líf allra manna á öllum tfmum 
stjórnast af duldum anda mannsins, 
sem hikar aldrei, færir allar fómir, 

^ stefnir að föstu marki og fer aldrei villur vegar. 



í hrópi hinna fyrstu manna 
leyndist frækorn hins fullkomna söngs, 
í fyrstu myndum vlsir fegurstu lista, 
i elztu orðum frjóangi æðstu vizku. 

AÐ LIFA ER AÐ ELSKA 


XIX 


Að lifa er að elska, — allt hitt er dauði, 
og allt sem lifir er fætt af ástinni, 
því að veröldin er sköpun hennar. 


I>að er hún sem vakti aflið, 
sem stjómar viti og vilja mannsins 
og vefur örlagaþræði lífsins. 


Það er hún sem gerir veröldina fagra, 

því að hún er brosið á rúbínvörum kvöldsins 

og jljós hinnar ódauðlegu gleði í augum morgunsins. 


Að lifa er að elska, 

og sá sem einhver elskar getur aldrei dáið. 

HVER ERT ÞÚ? 


XX 


Hver ert þú, 

sem dreymir um það sem aldrei getur orðið 
og lætur fjarlægar vonir skera hjarta þitt? 


r 

r 

j 

Þú, sem lætur langanir þínar brenna þig til ösku 
og selur þitt skammvinna líf 
í skiptum fyrir draum? 


Hver ert þú, sem fómar hamingju þinni 
til að eignast hið eilífa frelsi, 
þú, sem fórnar lífi þínu 
á hinu mikla altari jarðarinnar 
til að eignast stærri anda? 

LEITIN 


XXI 


Þú lézt ekki lifið ganga framhjá þér 
eins og sólargeisla á vatni, 
þú leitaðir að auði hinna stóru anda. 


Þú varst þyrstur eins og sjórinn, 
sem drekkur upp allar elfur. 


Og þú leitaðir, þótt þú yrðir 
að ganga út á eyðiraörkina til að fasta. 

Þú leitaðir, þótt þú yrðir að setjast á torgið 
og brénna í logandi kufli. 

Þú leitaðir, þótt þú yrðir að flytjast á aðra stjörnu. 


Þú gerðir það sem þú varðst að gera 
og hélzt markinu hátt til hinztu stundar. 

TRÚ MANNSINS 


XXII 


Hvað er trú mannsins? 


Helgisagan um horfna guði, 

É 

sem hvíla gleymdir í sokknum píramídum? 
Blindgata vonarinnar? 

Söngur betlarans um himneskan auð? 

Ótti sekra manna? . 

Endalaus leit að því sem ekki er til? 


Horfðu viturlega inn í hjarta mannsins,. 


því trúin er ást hans, hrein eins og heiðrikjan, 
hinn djúpi leyndardómur sköpunarinnar, 
ný vígsla við hið græna altari lífsins. 

VARÐVEITTU FRIÐ HJARTA ÞÍNS 


XXIII 

(j 


Varðveittu frið hjarta þíns og hita blóðsins, 
þótt þú vaknir af draumum þínum um betri heim 
með stein undir höfði. 


Þótt þú reisir hús þitt á eldfjalli, 
og sigð tímans hangi yfir höfði þér, 
varðveittu samt það fyrirheit sem þér var gefið. 


Þótt fortíð þín sé gleymd og fraintíðin liulin 

og sjón þín blindist í stríði dagsins, 

stígðu samt upp úr þokunni oggakktu á brattann. 


Og varðveittu trú hjarta þíris á það fyrirheit 
sem sonum mannsins var gefið í öndverðu. 

REGNBOGINN 


XXIV 


Það eru marglit geislabrot í regninu 
milli sólarinnar og mannsins, 

því í regnboganum mætast vísdómur guðs og-villa mannsins. 



Hver dropi er fullur af himneskri ást, 
fullur af villum of stórum fyrir bækur, 
fullur af vísdómi of háum fyrir liina vitrustu, 
fullur af skáldskap of fögrum fyrir Ijóð. 


Það eru margir litir í skýjunum milli sólarinnar og mannsins, 
en ástin er hin leynda dögun í myrkri næturinnar, 
ástin, sem opnar hih gullnu hlið í hjörtum mannanna. 

MANSTU 


« » « 


XXV 


Manstu þegar við vorum lítil börn • 
og leiddumst saman út á ókunnan veg, 
eins og tveir hvítir englar á grænu engi? 


Fegurð himinsins glitraði þá á vatninu, 
speglaðist í kyrrum tjörnum, 
þegar við leiddumst saman 
að forboðnum borgum álfanna 
og hlustuðum á dimmar raddir steina. 


Manstu; þegar við byggðum kastala okkar í skýjum 
og leiddumst saman út um dyr morgunsins, 
eins og tveir hvítir englar á grænu engi? 

KONUR HINS NÝJA TÍMA 


XXVI 


Þú komst með bros hins óþekkta í augum, 
með stolta sál og auðmjúkt hjarta. 


Seinna skildi ég ; 

að konur hins nýja tíma 
þekkja betur söng blóðsins 
en söng skáldsins um hamingjuna. 


Að konur hins nýja tíma 
þekkja betur sorgina en tárin. 


Og betur en vísdómsorð lögmálsins 

þekkja þær ástina 

sem skrifar synd þeiixa í sandinn. 

HAMINGJAN 


> 

XXVII 


Dulbúin þúsund gervuni 
er leit mannsins að gleðinni 

í hverfulum heimi, þar sem lífið og fegurðin koma og fara. 


Hamingjan bíður þín í fangelsi steinsins, 

og logi djúpra tilfinninga 

fer eldi um hina köldu ró hugans. 


Og þú leitar í skóginum milli gamalla stofna 
að gullinu undir fæti regnbogans, 
og óþekktar hendur leika á strengi hjarta þíns 


lagið, sem lífið kenndi þér of seint, 

i þinni dulbúnu leit að gleðinni, 

lagið, sem frelsar liamingju þína úr fangelst steinsins. 


s 

LITLIR MENN 


XXVIII 


Litlir menn blása i básúnur. 

Litlir menn hreykja sér í hásætum. 
Litlir menn skreyta brjóst sitt orðum. 


En hugrekkið blacs ekki í herlúðra, 
og sannleikurinn klæðist ekki sparifötum. 


Hið stóra þarf ekki að upphefja. 
Hið sanna þarf ekki að auglýsa. 
Hið fagra þarf ekki að skreyta. 
ílið bjarta þarf ekki að upplýsa. 


En hégómi lítilla manna 

hreykir sér í hásætum og skreytir brjóst sitt orðum. 

LITLAR SKELJAR 


XXIX 


Litlar skeljar breyta sandi í perlur. 

Litlar hendur vinna ósýnileg afrek. 

Lítil orð urðu heiminum hin björtu ljós næturinnar. 


Það eru o£ margir guðir í musterinu 
til að kenna okkur að lifa og deyja. 


Leggðu eyra þitt að hinu vitra brjósti jarðarinnar, 
og hlustaðu á hina hógværu rödd lífsins. 


Og hún mun kenna þér 

að breyta myrkum sandi hugsana þinna 

í perlur fylltar ljósi. 

BÖRN GLEÐINNAR 


XXX 


Synir og dætur hinnar einföldu gleði, 

þið vitið minna og skiljið meira en hinir skriftlærðu, 

sem horfa úr fjarlægð á lífið með krosslagðar hendur, 

elta sinn eigin skugga 

og marglitar sápukúlur fræða sinna. 


Skáldin smækka ykkur og gera ykkur lítil, 
svo að þið komizt inn í bækur þeirra, 
en þið eruð stór eins og lífið 
og ást ykkar djúp eins og eilífðin. 


Og léttilega berið þið 

hin þungu örlög veraldarinnar. 

ILMUR VORSINS 


XXXI 


Ilmur vorsins í brjósti þínu 

verður aldrei mældur á vog skynseminnar. 


Þú berst með hinu veika, 

og gegn þér berjast hinir blindu dómarar, 

eitraðar tungur rógsins 

og kurteisi sem dylur klærnar. 


Samt ert það þú sem snýrð hjólinu, 
því ilmur vorsins í brjósti þínu 
er rödd hins ókomna, 
hið unga lí£ 

sem mun jafnvel fegra það sem er fegurst. 

ÞÚ, SEM HORFIR 


XXXII 


Þú* sem horfir með innri augum þínum 
dýpst inn í eðli allra hluta, 
í brosi þínu er dýpri gleði en í hlátri hinna, 


r 


þótt orð þín glími árangurslaust 
við ósagðar hugsanir þínar, 
við orðlausan söng lífsins, 

við bros guðs er hann leit veröldina í fyi*sta sinni. 


Þú ert hinn miskunnsami sendiboði vináttunnar. 
Þú ert ljós skilningsins í myrkri fáfi'seðinnar. 

Þú ert boðberi friðarins í ríki hatursins, 
og þjónn réttlætisins í heimi óttans. 

ÉG VIRÐI ÞÁ 


XXXIII 


Ég virði þá sem þora að segja sannleikann, 
hinn hættulega sannleika sem aðrir hugsa í laumi, 
þá sem hleypa af stað skriðum bergmáJsins 
með rödd sem vísar veginn, 
og opna dyrnar að nýjum heinxi. 


Ég heiffra íbúa hins gráa kastala, 
sem standa vörð um arf feðranna. 


Og ég blessa þá 

sem berjast með hinum óhreinu, fátæku og fávísu, 
hitium ofsóttu, hinum föllnu, lömuðu og blindu, 
fyrir rétti hins veika, sem menn troða undir fótum. 

ÞESSI GLAÐA ÆSKA 


XXXIV 


Þessi glaða æska sem mun endurskapa heiminn 
og grafa dulda fjársjóði úr fylgsnum jarðar, 
hún skilur hin eldlegu orð 
sem hrökkva eins og neistar af steðja tímans. 

* 

t 

i 

Hinir gullnu dagar eru framundan, 
en ekki að baki. 


Hún mun leita að betri jörð 

en þessum frjósama akri mannlegs hégóma. 


Hún mun verða betri vinur mannsins 
en hinar gömlu hetjur harmleiksins. 


Og þegar ljósið er slokknað á lömpum hins gamla heims 
munu nýir menn kveikja nýja elda. 

VIRTU SJÁLFAN ÞIG HÁTT 


XXXV 


Virtu sjálfan þig hátt, 

og lífið mun gefa þér allt sem um er beðið. 


Hugsaðu stórt, 

og veröldin mun stækka með þér. 


Hugsaðu frjóar hugsanir, 

og þær munu lita alla veröld þína, 

eins og vísir að aldini litar blómið. 


Óttast ekki 

cr kjörorð hins þrönga vegar sem liggur til lífsins. 


Og láttu skapandi hugsanir þínar 

fylla hin óskráðu blöð í bókinni um manninn. 

< 

HVAR SEM GÓÐIR MENN FARA 


XXXVI 


Hvar sem góðir menn fara 

flytja þeir himnaríki með sér 

og jörðin andar nýjum ilmi úr sporum þeirra. 


Hvar sem góðir menn fara víkur hin hálfa trú 
fyrir ódauðlegum anda, sem þolir alla reynslu, 
og efi mannsins fyrir ósigrandi vonum. 

Hið hálfa líf mannsins verður að hreinum vilja. 


% 

Hvar sem góðir menn fara 

opnar lífið til hálfe hinn innsta helgidóm, 

og á eyðimörk mannsins spretta fram djúpar lindir 

sem breyta jörðinni í paradís. 

HÚS MANNSINS 


XXXVII 


Við spurðum fyrr. — Hvaðan kom maðurinn? og þeir sögðu: 
Hann er sonur himinsins og spegill guðs. 

Andi hans er blóm sem aldrei fölnar, 
og langanir hans eru hinar dimmu rætur lífsins. 


Löngu horfin er bernska þín, þegar þú lékst þér 
eins og englabarn á gullnu skýi 
og gekkst um friðsæla pálmalundi. 


Og þú fómaðir himni þínum fyrir ótryggan sigur yfir jörðinni, 
en heimurinn sem þú byggðir gleður augað, en ekki hjarta þitt. 


Og nú vilt þú snúa aftur til uppruna þíns. 

Þú berð að öllum d)Tum og spyrð: Hvar er hús mitt? 
En enginn veit lengur hvar þú átt heima. 

VILJI MANNSINS 


XXXVIII 


Hvað megna hin tíu boðorð, 
rituð á dauða steina, 
gegn hinum innri dómara 
sem skrifar boðorð sín í hjarta þitt? 

I 

I 

> 

0 

Hvað megna lög stjórnvitringanna 
gegn lögmáli hinna duldu hvata 
í vitund mannsins? 


Hvað megna keriningar postillunnar 
gegn hinum innri vilja mannsins? 


>að þekkir ekkert fræ stærð sína 

fyrr en það hefur hlýtt kalli ljóssins, 

vaxið upp úr jörðinni og opnað himninum blóm sín. 


44 



ÞÚ, SEM HEFUR SÁÐ 



XXXIX 


Þú, sem hefur sáð fáfræði þinni, 
hefur uppskórið þúsundir yfirsjóna. 

Og þú sazt í inyrkrinu og óttaðist ljósið. 


Þú, sem hefur sáð yfirsjónum þínum, 

hefur uppskorið þjáninguna, 

og hin unga gleði þín er löngu f hiin úr augsýn. 


Þú, sem hefur sáð þjáningunni, 

hefur uppskorið skilninginn, 

því traust er borg hins eilífa réttlætis. 


Og þú, sem hefur sáð skilningnum, 
hefur uppskorið hina æðstu hamingju. 

UM VERÖLD MANNSINS 


XL 


Um veröld mannsins 

gengur guð með englum sínum 

veg hógværðarinnar í gervi hins smáa. 


Hjarta jarðarinnar liættir aldrei að slá, 
og moldin hvílist aldrei 
við að skapa gimsteina sina 
og kveikja hinn græna eld lífsins 
ú arni dauðans. 


Og guð stígur niður með öllum englum sínum, 
úr endalausu ljósi 

til að vera með þeim sem vinna á jörðinni. 

AÐ HVERJU LEITAR ÞÚ? 


XLI 


Að hverju leitar þú? 

Heita fagnandi hjarta, ef þú leitar að frelsinu, 
þeystu þá um jörðina á hvítum fáki ljöðsins. 


Leitar þú 

að silfurþráðum og gullþráðum hins mikla vefara 

r 

sem óf hið græna klæði lífsins úr ljósinu? 


Eða leitar þú ástarinnar og dauðans, 

sem dvekka líf þitt eins og ljósið drekkur döggina? 


Heita fagnandi hjarta, 

ef þú ert vatn í leit að þyrstum vörum, 

opnuðu þá hinar djúpu lindir þínar. 

HVAR ERU ÞEIR? 


XLII 


Hvar eru þeir' 

sem þekkja veikleika mannsins 

og kasta úc línu til þeirra sem eru að sökkva? 


Hvar eru þeir sem hlusta á raddir skuggarina, 
hlusta á þann sem berst við ófreskju skortsins, 
þann sem er að drukkna í öldum þjáninga sinna? 


Hvar eru þeir sem hlusta á rödd þess sem situr í myrkrinu, 
rödd þess sem er fangi einsemdarinnar, 
á þann sem menn hæða og f jöldinn níðir? 


Við allar strendur heimsins eru skip að farast, 
en hvar eru vinir mannsins til að kasta út línu? 




MESTU YFIRSJÓNIR ÞÍNAR 


v 


XLIII 


Mestu yfirsjónir þínar 

eru öll hin góðu verk í þessum heimi 

sem aldrei voru unnin. 


hinar fögru gjafir þínar sem aldrei voru gefnar, 
hin góðu orð þín til að sætta og fyrirgefa, 
hin góðu orð þín sem aldrei voru töluð. 


Mestu yfirsjónir þínar eru að láta aðra menn 
stjórna orðum þínum, ákveða athafnir þínar 
og skipuleggja smekk þinn. 


Láta þá hefta vilja þinn og þrengja sjóndeildarhringinn, 

láta trúðana, sem berja trumbur dagsins, 

minnka veröld þína, smækka líf þitt og ræna þig frelsinu. 


o-i 

VOPN MANNSINS 


XLIV 


Hvers virði er að magna 

hinn hættulega galdur tungunnar, 

ef penni þinn er svartur og þú notar hann aðeins 

eins og rándýriS notar klæmar? 


Hvers virði eru vitsmunir þínir, 
ef þeir eru aðeins brenninetlur andans 
með eiturbrodd í hverju blómi? 


Ég veit að öll vopn mannsins eru afkvæmi óttans, 
en sá einn er stór sem misnotar aldrei afl sitt, 
sá einn er stór sem hinn æðsti máttur 
hefur gert að engu í augum annarra. 

FRÆGÐIN 



XLV 


Frægðin eitrar huga þinn, ef þú leitar hennar 
og ándi þinn visnar eins og tré 
með þunga krónu og fúnar rætur. 


Fjarri kyrrð hinna tæru djúpa 

buslar þú í gruggugu vatni hégómans, 

og fjarri helgidómum andans 

leitar þú hvíldar í skugga brenninetlunnar. 


Og ávextir sigra þinna verða að dufti og ösku, 
því vegur frægðarinnar er blindgata, 
og hið marklausa skrum vina þinna fellur 
eins og tjald fyrir glugga himinsins. 

ÞÚ, SEM VANNST 
LÁRVIÐARSVEIGANA 


XLVI 


Þú, sem vannst lárviðarsveigana, 

hér stendur þú í garði hinna ódauðlegu, 

hvít mannarastytta á gullnum fæti, 


stendur í garði hinna ódauðlegu 
eins og raddlaus hrópandi, 
eins og hirðir án hjarðar. 


Þú hlustar ekki lengur 

á söng lítilla fugla, 

á dularfullan hlátur vindsins 

í grænum stráum sem eiga sér ekkert nafn 

— því hvergi er mosinn jafngrænn og við fótstall þinn. 



ÞEIR LIFA BEZT 


XLVII 


Þeir lifa bezt, sem fsestir þekkja, 

þeir, sem í kyrrþey sá fræjum verka sinna, 

og vinna hina þöglu sigra. 


Því frægðin verður manninum villuljós, 
völdin verða honum aprílgabb 
og auðurinn hafrekin sprek. 


En auður hjarta þins er sterkasta vigið, 
sem stendur af $ér alla storma 
og straum langra alda á þessari gömlu jörð. 
Og auður hjarta þíns er 
að vinna hina þöglu sigra. 

GLEYMD ERU MÉR 


XLVIII 


Gleymd eru mér hin brotnu hljófffæri skáldanna. 


Gleyml er mér hið sfðasta bergmál 

a£ söngnum um hetjur og guði, ( 

sem sigruðu í orustum sem enginn getur unnið. 


Enn man ég kyrrð Iiinnar helgu nætur, 
þegar liinn sanni guð friðarins blessaði manninn. 


Gleymd eru mér íræði vitringanna um sannleikann, 
þvi orð þeirra, sem voru beittur og skínandi málmur, 
hefur ryðið gert að engu. 


Enn man cg þögn hins fullkomna, 

því að ósigur hans var betri en sigur allra hinna. 

ÞÚ BENTIR OKKUR EKKI 


IL 


Þú bentir okkur ekki á veg bræðralagsins, 
þú gekkst hann með okkur sjálfur. 


Hin einfalda gáfa vináttunnar, sagðir þú, 
ei % öllum vísdómi æðri, 

þráðurinn sem tengir saman dýrustu perlur mannsins. 


Og þú varst skacrasta stjarnan á vetrarbraut sólnanna, 

hið sanna musteri guðs, 

því þú gekkst sjálfur leiðina með okkur. 


Og jörðin elskaði þig eins og barn í örmum móður sinnar, 
og himinninn lagði yfir þig 
bláar hendUr sínar og blessaði þig. 

VÍA DÓLORÓSA 



Hinar fáu stóru stundir f sögu mannsins 

eru ekki minningarnar um visnaða lárviðai'sveiga 

og hetjurnar sem hylltar voru af lýðnum. 



Þær eru ekki minningar 

um hinar stoltu sigurgöngur herkonunganna, 
ekki minnisvarðarnir og hinir glitfögru steinar 
sem frægðin leggur í götu sannleikans. 


Hinar fáu stóru stundir mannsins, 
eru minningamar um þyrnikórónu og kross, 
sem borin voru af syni mannsins 
eftir Vía Dólorósa til Golgata. 

FORÐASTU, ÞJÓÐ MlN 


LI 


Forðastu, þjóð mín, falsspámennina 
sem ganga á eftir þéx\ 

Fylgdu fremur þeim sem gengur á undan og snýr við þér baki. 


Forðastu þá 

sem koma til móts við villu aldarinnar, 
þá sem láta slakna á strengnum 
og fylla eyru þín fölskum tónum. 


Fylgdu honum 

sem er hús hinum úthýstu og hvild hinum þreyttu, 
brauð hinum hungruðu og auðlegð hinum snauðu, 
upprisa hinum föllnu og líf hinum dauðu. 

í SKUGGA SIGURBOGANS 


LII 


Hér reisir guð hinnar veraldlegu velgengni 
háa sigurboga á stjörnutorgi múgmennskunnar. 
Og sálir hinna trúuðu lifa í skugga guðsins, 
í friðsælum skugga munaðarins, 
fjarri þjóðbraut hins stríðandi mannkyns. 


En skuggi hans drepur hinn bezta gróður andans 
sem vex og stælist aðeins í storminum. 


Hér verður enginn það sem hann helzt vildi verða, 
og hugrekkið reynist sjaldan annað en ótti, 
velmegun aðeins velgengni Iítilla manna 
sem lifa í friðsælum skugga lítilla sigra. 

HLAUPARAR TÍMANS 


LIII 


Hér komum við hlauparar tímans, sem þjótum áfram 
með eldlegum hraða og þyrlum upp ryki 
í endalausu kapphlaupi eftir hringbraut vanans. 


Við geysumst áfram um sóllausa daga og stjarnlausar nætur, 

áfram, áfram að marki, sem löngu er týnt, 

því hlaupið er eðli okkar, og enginn veit lengur 

hver er fyrstur og hver er síðastur. 


Áfram, áfram, áfram, 

því við erum guðir jarðarinnar, > 

sem berjast um auðinn, sem berjast um valdið og orðurnar, 

og við hlaupum endalaust áfram, og enginn veit lengur til hvers. 

PÍLAGRÍMAR MAMMONS 


LIV 


Pílagrímar Mammons, þetta er ykkar öld. 

Þið farið um borgina eins og illar hugsanir, 
eins og dansandi bimir, eins og glefsandi hundar. 


J 

t 

í gleymdri fortíð voru örlög ykkar ráðin: 
Aldan sem reis á fjarlægum höfum 
er froðan á stiöndinni i dag, kynslóð mín. 


Og hvað er frelsi ykkar annað 
en að vilja það eitt sem þið verðið? 


Það leynist tígrisdýr í skóginum, 
horfir á leikinn köldum ísgrænum augum, 
og andardrátturinn verður dýpri og dýpri, 
unz kynslóð mín þekkir sjálfa sig í dauðanura. 

AUÐUR OG FÁTÆKT 


LV 


Auður hinna ríkustu og fátækt hinna snauðustu 
eru verstu óvinir mannsins. 


Saman dansa þeir kringum gullkálfinn, 

saman krjúpa þeir fyrir valdinu, 

og báðir heillast þeir af sömu blekkingunni. 


í sameiningu breyta þeir jörðinni í eyðimörk, 
þar sem skilningstréð visnar, 
þar sem hin hreinu vötn andans þorna upp 
og loginn á lampa sálarinnar blaktir á skari. 


Og með sömu vopnum verja þeir 
borgir flatneskjunnar og heimsveldi vanans. 


» 

EINN HINNA GÖMLU 


LVI 


Þú ert einn hinna gömlu 

sem létu hugmyndir sínar verða fordóma, 

vegg sem byrgir alla útsýn. 


Þú sérð ekki hina hljóðu byltingu ,tímans 
niðri í þögulli mold viðburðanna .) 


Þú ert einn hinna gömlu sem tóku trú maursins 

á leiðina sem liggur til brauðsins. 

* 

•p 

Einn hinna gömlu sem seldu frelsið fyrir öryggið, 

og það er peningalykt af heiðri þínum. 

+ 

Vísaðu hinum ungu ekki til vegar, 
því þú ert sjálfur fangi, 
og hinir gömlu veggir hugmynda þinna 
skilja milli þín og þess sem verður. 


/ 

ÞÓTT ÞÚ HORFIR í AUGU MANNSINS 


LVII 


Þótt þú liorfir í augu mannsins, 
getur þú ekki séð hvað hann hefur lifað, 
nema hann sé af þinni eigin kynslóð. 


Þú sérð aldrei gegnum vegginn 
sem aðskilur mæður og dætur, 
þú brúar aldrei bilið milli feðra og sona. 


Hin dýrmætasta reynsla okkar verður engum kennd. 


Þegar hinir grænu fánar sumarsins falla, 

hverfa þeir inn í haustið og gleymast hinu nýja vori, 

eins og rykið á fótum þínum, 

sem máske var eitt sinn musteri gamalla guða. 

HIN FRÆGA KYNSLÓÐ 


V 

LVIII 


Hér sefur hin fraega kynslóð 

og hjarta hennar hvílir undir svörtum feldi, 

svæft við dimma hljóma jarðarinnar. 


r* * 

i 

Djúpt stóðu rætur hennar í frjórri ; mold, 

bjartir voru englar hennar, 

og fagurlega léku gyðjur hennar á hörpu sína. 


Nú hvílist hún hljóð í sinni vitrustu þögn. 


Og einnig við bíðum dauða okkar í auðninni. 
hlýðum á forspár manna sem ekkert sjá fyrir, 
gerum skip okkar ferðbúin til að sigla 
í friðsæla höfn mánans. 

ÞJÓÐ MÍN 


LIX 


Þjóð mln hefur selt hinn gamla lampa sinn 

í skiptum fyrir gullkálf 

og numið staðar á ferð sinni til að dansa. 


Og gyðjan sem ól hinn norræna anda 
er nú aðeins drottning hins glaða hóps 
sem dansar og kætist í rótlausum vísdómi, 
sem á sér fáar hugmyndir og þarfnast engra nýrra. 


En vaknaðu þjóð mín, 
heyrirðu ekki storminn 
sem blæs yfir grafir feðranna 
í leit að nýjum anda? 

HIN NÝJA ÖLD 




LX 


Peir liggja hér feðurnir, sem gáfu okkur landið, 
hljóðir undir jörðinni sem þeir plægðu. 


Hin nýja kynslóð mín komst fyrst til stjarnanna, 
en hún fylgdi ekki sannleikanum, 

hún tamdi hann eins og gæðing og þeysti sfnar eigin leiðir. 


Græn er reiði hinna ungu 
á öíd hinna týndu hugsjóna. 

Fúlt er vatn hinna kyrru tjarna. 


En út um hlið morgunsins 

ganga nýir dagar 

til að þvo veröldina hreina. 

LAND MITT 


LXI 


Land mitt þarfnast ekki stærri þjóðar, 
aðeins betri manna. 


Tíminn liefur fært okkur arf aldanna 
i lítilli skel, 

lýst okkur með skini löngu slokknaðrar stjörnu 
og grafið skilning vorn í gömlum sögnum. 


Land mitt þarfnast þeirra 

sem yrkja akur söngsins, 

þeirra sem ljá stórum liugsunum vængi, 


því senn rís sól á fjöllum morgunsins 

og nýtt ljós speglast í dimmum vötnum hugans. 

LAND MITT ÞARFNAST 


LXII 


C 

Land mitt þarfnast ekki þeirra 
sem dýrka hið dauða skurðgoð, 
sem múgborgin kallar gyðju frelsisins, 


ekki þeirra sem gefa þyrstuní brauð, 
ekki þeirra sem gefa svöngum að drekka, 
ekki þeirra sem leika á lága strengi. 


Hinn fr jálsi norræni andi 
skal rísa á ný eins og dögun 
yfir hvítum fjarlægum fjöllum. 


Nei, land mitt þarfnast ekki stærri þjéðar, 
aðeins betri manna. 

DÆMDU EKKI 


LXIII 


Dæmdu ekki hugmyndir þessa manns, 
þótt þær séu eins og gamlir skildingar 
sem hönd tímans hefur tekið úr umferð. 


Þú sem berð 

kyndil sannleikans um vegi villunnar, 
þú kveiktir loga þinn við foma elda, 
og þú slærð hina nýju mynt 
úr gömlu gulli. 


Horfðu þakklátum augum 
niður á horfnar kynslóðir, 
því þú stendur á herðum þeirra. 

KYRR ERU DJÚPIN 


LXIV 


l 

Kyrr eru djúpin undir þessum æstu öldum, 
þótt nýir stormar fari eins og söngur 
um hin gömlu höf tímans. 


Gleymd og fallin er hin gamla menning okkar, 

menning þúsundáraríkisins, 

sem heyrir nú til hinum helgu bókum. 


Hún var eins og sterkustu blöðin á gömlu lyngi, 
sem þoldu langan og harðan vetur, 
en féllu á fyrstu sólskinsstund vorsins. 


Og nú ert þú komið, nýja vor, 

og ljósið í augum þínum mun leiða okkur áfram. 

SÁL MANNSINS 


LXV 


Sál mannsins er að endurskapa sjálfa sig 
til að kynnast nýjum heimi, 
því að veröldin hefur stækkað. 


Sál mannsins er að endurskapa sjálfa sig, 
og augu og eyru vitundarinnar eru að opnast 
fyrir nýjum víddum. 


í geislum hnígandi loga, 
í geislum kulnandi elda 

þegar öll ljós hins liðna fölna í morgunroða hins nýja lífs 
opnast vitund mannsins fyrir nýjum víddum. 

SIGUR MANNSINS 


LXVI 


Talaðu ekki um bros hinna fáu vitru 

og hlátur hinna mörgu heimsku, 

því líf þitt er bundið örlögum allra manna. 


f 


1 


Þeir eru allir þú sjálfur. 
í þínu lífi lifa þeir vitru og heimsku, 
og ósigur þeirra einnig ósigur þinn. 


Hér gengur enginn síðastur, enginn fyrstur, 
því sigur mannsins er sigur allra manna. 

Og að lokum, þegar orusta mannsins er unnin, 

mun aðeins hið hreinasta lifa, 

og^frjálsara mannkyn mun öðlast voldugri vitund. 

ÞJÓÐERNI MANNSINS 


LXVII 


Mannkynið er hið rétta þjóðerni mannsins, 
og héimsálfur hans eru hinir fimm fingur 
sem halda honum föstum í einni hendi. 


Við víggirtum borgir okkar og gerðum valdið að harðstjóra, 

við gerðum litla menn 

að stórum skuggum á tjaldi sögunnar. 


En þegar rödd hins verðandi mannkyns 
berst frá strönd til strandar 
til að vekja hið innra líf mannsins 
og opna hjarta hans fyrir nýju ljósi. 


þá munu hinir fimm fingur jarðarinnar 
halda sameinuðu mannkyni í hendi sér. 

MAÐUR OG HEIMUR 


LXVIII 


Sá andi sem stillir strengi hinmanna 
hefur einnig skapað eyra mannsins, 
því maður og heimur eru af einni rót. 


* 

í 

i 

Sá andi sem skapaði ljósið á hinum fyrsta morgni 

hefur einnig skapað augu mannsins, 

því ljósið og augað eiga.sér sama upphaf. 


Sá andi sem skapaði veröldina 

hefur einnig skapað skynjun mannsins, 

því að skynjun og hlutir eiga sér sömu orsök. 


Sá andi sem stillir strengi himnanna 
stillir saman hjarta mannsins og veröld hans. 

SKÖPUN HEIMSINS 


LXIX 


Það breytti enginn tóminu í veru, 
það breytti enginn myrkrinu í sólir, 
og lífið kom aldrei út úr dauðanum. 

■ 

% 

Það sem maðurinn kallar alheim 

er aðeins ein af mörgum veröldum 

í ólíkum víddum, lokuðum skilningi mannsins. 


Og sköpun sólnanna er innrás óþekktrar víddar 
inn í tómið og myrkrið sem varð að nýrri veru, 
og lífið kemur aðeins frá lífinu. 


Því lffið er hið mikla allt, um eilífð hið sama og alltaf nýtt, 
og um allar eilífðir verður veröld þín stjarna 
á einhverjuin himni. 

HINN FIMMTI 


LXX 


Málmgrýtið beizlaði eld jarðarinnar, 
og blómið sigraði steininn. 

Veröld dýrsins hófst ofar veröld blómsins, 
og veröld mannsins sigraði dýrið. 

l' 

I 


Hver verður hinn fimmti sigurvegari,. 
hinn nýi herra jarðaiinnar, 
sem sigrar manninn? 


Góðir menn, hann kemur ekki úr fortíðinni, 
hann verður ekkert af því sem við þekkjum, 
því að nýir sigurvegarar 
koma alltaf frá hinu óþekkta. 

EINS OG FERJUMAÐUR 


LXXI 


Eins og ferjumaður á fljóti minninganna, 
sem fundið hefur sjálfan sig, 
sem sigrað' hefur örlög sín, 
rerir þú til mín út úr þokunni. 


En ég var í fylgd með efanum, 
hinum leitandi hálfbróður sannleikans, 
og ég hlustaði á sálm hinna föllnu. 


Ég spurði: 

Hvert er för okkar heitið? 

% 

En ég heyrði ekki svar þitt, 

því miklir fræðarar eiga sér enga nemendur. 

SVARTNÆTTIÐ 


LXXII 


Þix sem ert bundinn af örmjóum þræði 
við endalaust tómið. 


\ 

I 

V 

þung er veröldin í hendi þinni, 
og tíminn rennur eins og sandur 
um greipar þínar, 

og erfiffast af öllu er þér að kaupa himininn. 


Hin bláa sýn draumsins er horfin þér, 
og logi hugsjóna þinna hefur brennt þig til ösku. 
Það er áliðið, — stund þín er komin, 
og þú lýtur höfði, 

eins og jörðin hefði aliö þig í tilgangsleysi. 

KALL TÍMANS 


LXXIII 


Yfir síðasta vígi frægðar þinnar 
féllu þessi myrku og lygnu vöíin, 
og vilji þinn týndi stjörnu sinni. 


En einmitt þá 
kom engill lífsins til þin, 
lyfti upp deyjandi höfði þínu, 
og blóð þitt hlýddi kalli tímans. 


Úr gleymdum draumi 
byggðir þú nýjan veg 
framhjá föllnu húsi þínu 
áleiðis til fjallsins helga. 

GRÝTTIR VEGIR 


LXXIV 


Grýttir og rykugir eru vegir mannsins, 
og augu hans sjá ekki meira 
en andi hans fær skilið. 


En það er enginn nær luraninura, þótt hann afneiti jörðinni, 
því hún er hinn mikli fraeðari mannsins. 

Og í skóla myrkursins munt þú læra að elska ljósiS. 


i 

Og þegar hinir hvítu fingur samvizku þinnar 

dýfa penna sínum í blek fortíðarinnar, 

mun hún skrifa í hjarta þitt hin einföldu sannindi, 

að allt sem maðurinn gefur heiminum 

mun heiinurinn gefa honum. 

ÞÓTT ÁR ÞÍN FALLI 


LXXV 


Þótt ár þín falli eins og aldin af tré tímans, 

þá hverfa þau þér ekki, 

því þú uppskerð allt sem andi þinn sáir. 




Hinn sanni vilji þinn er vilji lífsins, 
því maðurinn hugsar ekki lífið, 
heldur hugsar lífið manninn. 


Það finnast alltaf menn 

til að gera það sem koma skal, 

því rödd lffsins í hjarta mannsins er trú hans, 

og vonin um það, sem verður, syngur í vitund hans, 

eins og tær lækur sem rennur fram meðal blóma. 

HVER ER ÞESSI HÖND 


LXXVI 


Hver er þessi hönd örlaganna 
sem ber að dyrum sálar þinnar? 


Hver er þessi liönd örlaganna j 

sem færir þér ný leikföng og tekur hin 'gömlu frá þér? 


Hvað er á botni þessa bikars, 
hinnar innri baráttu þinnar, 

þessa svartnættis andans sem endurskapar manninn 
í eldi nýira þjáninga? 


Hinn duldi örlagavaldur 

sem leikur á móti þér við taflborð lífsins 

er hið óþekkta í þér sjálfum. 

EFTIR ÞÚSUND LEIÐUM 


LXXVII 


Eftir þúsund leiðum 

koma hugsanir allra alda 

og maetast á dimmum straetum hjarta þíns. 


* 


Þær sigla á skipum vonarinnar, 
fljúga á vængjum óttans, 
þeysa á fákum draumsins, 

eins og framandi gestir sem koma í stutta heimsókn. 


Eftir þúsund leiðum 
fara hugsanir þínar um heiminn 
frá hinum leyndasta f jársjóði mannsins, 
sem aldrei verður sýndur neinum. 

VIÐ ERUM ÞRÆÐIR 


LXXVIII 


Við erum þræðir í hinu mikla ríki hugsananna, 
þræðir óskiljanlegra hugsana 
sem síast inn í vitund okkar. 


f 

Við erum þræðir hreinna og tærra hugsana 

sem fara eldi um hugi okkar, 

þræð'ir leyndra hugsana sem læðast um sál okkar. 


Skip þeirra sigla með okkur eins og örlögin 
yfir höf tímans inn í höfn eilífðarinnar. 


Og þegar við loks vöknum af draumi lifsins 
í ríki hins mikla einfaldleika, 

kU 

höfum við engu glatað netna svefninum. 

ÞAÐ ER TIL EINSKIS 


LXXIX 


Það er til eiiiskis 

að leita að friði undir vængjum arnarins, 
og leita að frelsi í gullnum búrum. 


Því friður mannsins er 

að verma anda sinn við loga lífsins, 

og frelsi hans er 

að stæla afl sitt í stormum tímans. 


Óttastu ekki mátt hinna mörgu. 

Þótt allur heimurinn berjist á móti þér, 
þá má hann sín einskis, 

ef guð er með þér og þú svíkur þig ekki sjálfur. 

ÞAÐ ER EKKI FJÖLDINN 


LXXX 


Það er ekki f jöldinn sem gerir þjóðir miklar, 

heldur hinir frjálsu sterku menn 

sem hefja sig til flugs á vængjum framtíðarinnar 

f' 

frá dauðum liugmyndum, steingervingum andans, 
en flytja þó hina fornu homsteina með sér 
inn í nýja veröld. 


Og hin beztu verk eru alltaf unnin af fáum 
sterkum höndum, — 

af hógværum mönnum sem beygja sig niður 
yfir hina föllnu, hina særðu og vciku 
til þess að lyfta heiminum. 

ÞÚ SEM ERT FANGI AUÐSINS 


LXXXI 


Þú sem ert fangi auðsins og þræll tækni þinnar, 
þú sem getur aðeins horft niður á jörðina, 
niður á skugga mannsins á jörðinni, 


árangurslaust munt þú berjast gegn tfmanum, 
berjast gegn örlögunum sem bíða þín, 
og þú munt sjá hina gömlu fylkingu falla 
og gleymast, eins og hún hefði aldrei verið til. 


Löng er hin hægfara ganga mannsins, 

og þú sem ert fangi auðsins 

ert fátækastur af öllum fátækum, 

því sá einn er ríkur sem mikið hefur gefið. 

ÞÚ, SEM HEFUR ÞJÁÐST 


LXXXII 


Þú sem hefur þjáðst f>TÍr syndir þínar, 
byggt úr sorg þinni stiga til himins 
og látið ljósið að ofan 
dreifa þokunni í kringum þig. 

t 

* 

l 

Þú sem hefur heyrt rödd þagnarinnar, 
séð gleymd sannindi verða að nýjum vísdómi 
og gist musteri hinnar eilífu æsku. 


Þú ert konungur 
í hinu volduga riki minninganna, 
og lífið hefur að lokum gefið þér 
allt sem þú hefur elskað. 

ÞEGAR HEIMSKAN HRISTIR HÖFUÐIÐ 

•>ir 


LXXXIII 


Þegar heimskan hristir höfuðið og öfundin glottir, 
þegar illgirndin þyrlar upp ryki og kastar steinum, 
þá fyrst ert þú, vinur, orðinn að skáldi. 



Þegar þjónar vanans, stoltir af hlekkjum sínum, 

vilja ræna þig mannorði þínu, 

þegar múgurinn vill gera þig eignalausan 

og valdhafarnir svipta þig frelsi, 

þá fyrst ert þú, vinur, orðinn að skapandi skáldi. 


Þegar þeir dæma þig sekan og reka í útlegð 
eða láta þig þola píslarvætti og dauða, 
þá fyrst ert þú, vinur, einn hinna ódauðlegu. 

TIL ERU ÞEIR 


LXXXIV 


Til eru þeir sem leita sinna eigin yfirsjóna 
í fari annarra og ræða þær með gleði. 

I>eir vega úr launsátri með óhreinuin vopnum, 

og hin dimma gleði þeirra 

verður að dökkum rúnum í andliti nxannsins. 

t 

* 

* 


Og oft er fyrirlitning þeirra aðeins viðurkenning 

lítilla manna á verkum hinna stóru 

sem lifa fyrir hugsjón og deyja fyrir manninn. 


Grimm hjörtu þeirra fella harða dóma, 
en sjálfir eru þeir hin svörtu blóm 
semsjá aðeins sína eigin smaeð í fari annarra. 


/ 

ÖFUNDIN SENDIR ÖRVAR SÍNAR 


LXXXV 


Öfundin sendir örvar sínar 
á allt sem skín fegurst. 


Heimskan velur sér að skotmarki 
allt sem hæst ber. 


Hinir illmálgu 

sem epli heimsins reyndust of súr 
fordæma hvert lífgras sem grær á jörðinni. 


Bræður mínir, 

látið þið mennina vinna verk sín í friði. 


Og systur mínar, 

hvers vegna r að kasta öllum þessum steinum? 

ÞIÐ, SEM ÓTTIZT LÍFIÐ 


LXXXVI 


Þið sem óttizt lífið 
og ofsækið boðbera himinsins 
og gesti guðs á jörðinni. 


þið gerið meira 
en hæða þá og krossfesta. 


Þið reisið þeim síðar altari 
og tilbiðjið þá. 


Of seint eru skip ykkar hlaðin 
hinum dýru gjöfum. 


Of seint flytja þau fórn ykkar 
út á hið nafnlausa fljót skugganna. 

SÁL ÞÍN 


LXXXVII 


Sál þín stjórnar ríki sínu 

eins og andi jarðarinnar þegnum sínum, 

því riki hennar er ríki frelsisins. 


Hinu góða er gefið frelsi til að falla eða sigra, 
hinu sanna til að villast eða velja réttan veg, 
— hinu illa frelsi til að eyða sjálfu sér. 


Sál þín er konungur án metnaðar, 
sigurvegari án lárviðarsveiga, 
einvaldur sem aldrei beitir valdi. 


Allir vegir sálar þinnar eru vegir friðarins, 
og þó mun allt ríkið lúta henni að lokum. 



í SPEGLI LÍFSINS 


LXXXVIII 


í spegli lífsins finnur þú aðeins sjálfan þig, 
það sem vekur ást þína býr líka í hjarta þínu, 
og þú ert einnig það sem Jdú fordæmir og fyrirlítur. 


r 

■ 

Við erum veröldin, 

og eðli okkar er ljós hinnar jarðnesku fegurðar. 


Við erum veröldin, 

og eðli okkar er svart 

eins og blekið á spjöldum sögunnar. 


Við erum veröldin, 

og sá einn er óháður örlögunum 

sem lifir í tóminu. 

FRÆ ÖRLAGANNA 


LXXXIX 


Löngu fyrir hina fyrstu dögun, 

þegar veruleikinn klæddist skikkju draumsins, 

sáðu guðirnir fræjum örlaga þinna. 


Þess vegna munu allar vonir uppfyllast, 
og áður en storminum linnir 
munu allir draumar mannsins rætast. 


Og ótti mannsins mun ekki reynast blekking. 

Jörð hans mun brenna í grænum logum lífsins, 
í gullnum logum andans, í bláum logum ástarinnar. 


Því löngu fyrir hina fyrstu dögun 

svaf maðurinn eins og fræ í óþekktri jörð upphafsins. 

SÁ SEM EKKI 


■ 


XC 


Sá sem ekki hefur lesið bók gleðinnar 
hefur aldrei lifað. 

Sá sem ekki hefur lesið bók sorgarinnar 
hefur aldrei skilið lífið. 


i 

Systur þínar, gleðin og sorgin, 

munu kenna þér, að vinir þínir eru hamingja þín, 

kenna þér að gleyma og fyrirgefa óvinum þínum. 


Þaer mun kenna þér 

að láta ljóðið vekja innra lf£ þitt, 

láta hvísl lítilla orða opna hlið skilningsins, 

kenna þér að hlusta á raddir 

handan fjarlægustu stjarna. 

HVE OFT SEM ÞÍJ GENGUR 


XCI 


Hve oft sem þú gengur 

um hinar gömlu töfradyr lífsins og dauðans, 

verða þær þér eilíft undur. 


Þegar maðurinn gengur 

um dyr þokunnar og draumsins, 

týnir hann fortíð sinni og skip minninganna 

brotna á bjargi aldanna. 


Samt gengur þú áfram hinn sama veg, 
í fylgd með sömu förunautum, 
liinum marglitu þráðum lífsins, 
sem maðurinn rekur úr hjarta sínu. 

LITUÐ GLER 


XGII 


Maðurinn sér andlit sitt í spegli heimsins 
og heiminn gegnum marglit gler 
í spegli hugans. 


r 

i 

f 

Enn standa hinir gömlu veggir 

sein skilja milli skynjunar þinnar og anda þíns, 

sem skilja 4 milli mannsins og veraldarinnar. 


Og í útlegð frá anda sínum 
reikar maðurinn enn út í nóttina 
eins og skopstæling af sjálfum sér. 


Því maðurinn sér sjálfan sig og heiminn gegnum lituð gler, 
en andinn einn getur séð Ijósið. 

ÞAÐ SKILDI ENGINN 


XCIII 


Það skildi enginn tár þín, 

þegar þú komst inn í þennan heim 

og ástvinir þínir brostu að þér óvitanum. 


Og þú varst eitt hinna litlu skipa, 
eitt hinna litlu skipa í flotanum mikla, 

Sem siglir frá ölluni ströndum, hvert eftir sinni stjömu. 


Það skildi enginn hið dularfulla bros þitt í dauðanum. 
Enginn sá hin duldu sannindi lífs þíns, 
orð sem letruð voru með ljósi á himin þinn, 


Enginn skildi bros Jiinnar dýpstu hamingju, 
sem þú tókst með þér inn í eilífðina. 

HVAÐ ER SANNLEIKUR? 


XCIV 


Hvað er sannleikur? 


Svaraðu aðeins: Sannleikurinn er. 

• i 

Sá sem segir meira fer villur vegar. t 


Hvað er lífið? Hvað er guð? 

Svaraðu aðeins: Lífið er, guð er. 

Sá sem segir meira takmarkar hið ótakmarkanlega. 


Þegar allt liefur verið séð, 
þegar allt hefur verið reynt, 
þegar allt liefur verið sagt, 
týna öll orð merkingu sinni 
nema nafn hins eilífa. 

ENDALAUST SNÝST JÖRÐIN 


XCV 


Endalaust snýst jörðin í hring 
um hina fornu sól, 

og einum verður það dagur sem öðrum er nótt. 


Og sól þín kemur og sól þín fer, 
því þannig yrkir lífið þér 
ný ljóð á hina gömlu hörpu sína. 


Og þannig er öll menning mannsins, 

því allar hugsanir hans eiga sér sterkar rætur 

í því sem var, í því sem alltaf verður. 


Og samt er uppskeran aldrei hin sama, 
því jörðin er gömul, en gróðurinn nýr. 

LÍFIÐ GEFUR 


P 


ÖLLUM BÖRNUM SÍNUM . . . 


XCVI 


Lífið gefur öllum börnum sínum meira en það tekur, 
og eykur auðlegð sína með gjöfum sínum. 

Framþróun þess er að eyða meiru en það á. 


Það notar ekki vísdóm hinna lærðu, 
ekki rafeindaheila hinna óskeikulu. 

Það gerir hin veikustu rök að sannindum 
og fullkomna rökfræði að heimsku. 


Hver þekkir hinn leynda tilgang, 

hinar órannsakanlegu leiðir sköpunarinnar? 

Við rýnum í rónir hennar eins og lítil fávís börn 
sem hafa ekki enn lært að stafa. 

VIÐ, SEM BYGGJUM 


XCVII 


Við sem byggjum 

hinar þröngu götur án himins 

þráum heitast söng lindarinnar og hlátur sumarsins. 


Við sem erum örvaskot án marks 
í myrkri veröld næturinnar 

þráum heitast dýrð morgunsins og heiðríkju f jallsins. 


Borgarljósin varpa skuggum okkar 

á malbikuð stræti, 

en við þráum ilm jarðarinnar. 


Við sem byggjum hinar þröngu götur 
elskum heitast brosið á vörum himinsins. 

AÐ VILJA HIÐ GÓÐA 


XCVIII 


Að vilja hið góða og gera hið rétta 
lætur fagurlega i eyrum, 

unz þú verður sjálfur að lifa ljóð fórnarinnar, 
bera erfiði og þunga dagsins, 
yrkja jörðina og breyta remmu moldarinnar 
í ilm blómsins. ' 


Unz þú verður sjálfur lagður 

á hinn volduga steðja heimsins 

og barinn með þungum hömrum framvindunnar. 


Knúinn áíram með svipum til að ganga . 
veg lífsins til meira frelsis og stærri vitundar. 

LEIÐIR MENN OG ÞREYTTIR 


IG 


Leiðir menn og þreyttir leita hins öfugsnúna, 
og líf þeirra flýtur um farveg villunnar 
og um hin breiðu holræsi í borg vanans. 


Týndu aldrei draumi þínum, 
glataðu aldrei trú þinni, 
því maðurinn skapav ekki trú sína, 
heldur er allt líf mannsins fætt af trúnni. 


Vertu eins og barnið 
sem kveikir á kertum sínum 
og lætur þau loga 
á hinum sígrænu greinum. 

TAPAÐAR ORUSTUR 


C 


Tapaðar orustur stæla og göfga hinn sterka, 
því stormurinn gegn framvindunni er sjálfsagður, 
eins og gelt hundanna að nýjum gesti« 

Jafn sjálísagður og höggin 

sem hamarinn greiðir steðjanum, 

þegár nýr málmur er hertur og sleginn. 


Enn er loginn á f jallinu handan við eyðimörkina, 
og ekkert fær hindrað för þína, 
ef þú ert tónn í Ijóði hins mikla skálds 
sem mælir veröldina af munni fram 
út í tómið. 

ENGINN GETUR FYLGT ÞÉR 




\ 


Enginn getur fylgt þér 
á göngu þinni 
upp himinbogann 
að hliðum ljóssins. 


Þegar heimurinn hverfur þér 

eins og grein, sem fellur af sjálfu sér 

og tíminn og forlögin ríkja ekki lengur yfir þér, 

i 

r 

þegar þii stendur í skugga eilífðarinnar 
og hlustar á söng hinna djúpu vatna 
sem eiga sér engar strendur. 


Enginn getur fylgt þér, 

þegar þú á göngu þinni upp lximinbogann, 

hlustar á sönginn, sem kallar á sál þína að hliðum ljóssins. 

ENN ER HVER STJARNA Á SÍNUM STAÐ 


C 


CII 


Enn er hver stjarna á sínum stað, 

þótt þú horfir aðeins niður fyrir þig úr turni þínum 

og lifir í ímynduðum hæðum. 


< 

t 

■ i 

i 

> 

j 

Þeir sem horfa upp vita að þeir eru niðri, 
bíða á botni liinna myrku djúpa, 

s 

bíða við lokaðar dyr óþekktra vídda. 


Þeir einir finna þrá mannsins 

til að lyfta anda sínum upp úr ryki aldanna, 

til hins fullkomna anda sem lætur ekkert glatast 

og smíðar úr hverju rekalii nýtt skip 

til að gefa heiminum ást sína og eilífa vizku. 

GLEÐIN ER HINN GÓÐI FÖRUNAUTUR 


CIII 


Gleðin er hinn góði förunautur 

sem gerir alla menn að bræðrum 

og fær okkur til að gleyma því sem við vitum. 


Ef gleðin er í för með þér, 
þá verður hún ilmur sálar þianar. 

Hún verður litrík inynd, sem gæðir dauðan steininn lífi. 

Hún verður söngur sem fyllir borg þína, þótt enginn lilusti. 
Hún verður að mjúkum örmum sem vernda þig 

í myrkri næturinnar. 


Ef þú ert barn gleðinnar, muntu alltaf sættast við lífið, 
því þegar vonir þínar geta ekki breytt veruleikanum, 
þá mun veruleikinn breyta vonum þínum. 

ÞEIR KALLA ÞIG LÁGSTÉTTARMAN N 


CIV 


Þeir kalla þig lágstéttarmann, 

þeir segja að þú standir lægst í stiga mannfélagsins, 
vegna þess að þú berS þyngstu byrðina. 


i 

i 

Þeir nefna þig hinn nafnlausa fjölda, 
hinn raddlausa mann sem öllum er gleymdur, 
en þeir misskilja þögn þína, 


því að það sem liggur dýpst i hjarta þínu, 

er fjarlægast vörum þínum, 

og þú talar sízt um það sem þú elskar heitast. 


Þeir kalla þig lágstéttarmann, 

snillingarnir, sem klifruðu svo hátt upp stiga mannfélagsins 
að þeir hurfu jörðinni út í eilifan bláinn. 

SKIP SAN'N LEIKANS 


CV 


Hve oft hafa ekki skip sannleikans 

brotnað við strönd villunnar, 

farizt við ósigrandi kletta fáfræðinnar? 


Nútíminn er öld hins lærða manns 
sem er ósnortinn af djúpum hugleiðingum. 
Og það er enn myrkur í koti sálarinnar. 


Þú finnur enga gyðju 

meðal þessara hvftu marmaramynda, 

þessara þokukenndu andlita hinna vísu. 


Því yfirlæti mannsins hefur enn ekki slitið barnsskónum, 
og enn lifir hin blindasta trú hans 
— að trúa engu. 

ÞAÐ VERÐA ALLTAF TIL 


LÆRÐIR MENN 


CVI 


Það verða alltaf til lærðir menn 
sem klæðast skikkju dómarans og segja: 

Það sem við ekki skiljum er ekki til. f 

í 

% 

* 

I>að verða alltaf til lærðir menn 

sem þykjast kafa liin dýpstu höf sannleikans, 

sem þykjast hafa klifið hin hæstu fjöll andans. 


Og jafnvel hógværð hinna vitru er oft dulbúinn hroki. 


Enginn þeirra hefur kannað hinn myrka brunn, 
enginn þeirra hefur skilið sjálfan sig, 
og sízt af öllu lífið. 

MAÐURINN LIFIR 
í MÖRGUM HEIMUM 


CVII 


Maðurinn lifir í möigum heimum 
sem augu hans hafa aldrei litíð. 


Eyru mannsins eru full af söngvum 
sem.hann hefur aldrei heyrt, 
ogmaðurinn á fjársjóði 
sem hanii hefur aldrei haldið í hendi sér. 


í fylgd með þúsund stjörnum 

ekur maðurinn eftir Vetrarbraut draunia sinna. 


En lífið sýnir aldrei hönd sína, 

þau fræ eru leynd sem framtíðin blessar, 

og enginn veit hvert hínn grseni fingur vorsins bendir. 

ÖRIN SEM FLÝGUR 



CVIII 


•rin sem flýgur af streng þínum 

er ekki lengur í hendi þinni, 

því hverri ör orða þinna og hverri ör verka þinna 

er skotið aðeins einu sinni. 



Miðaðu vel og beindu örvum þínum að háu marki, 
og hugsaðu ekki um laun verka þinna, 
því líf þitt er í þjónustu óþekkts máttar. 


Og að lokum 

þegar þú leggur alla uppskeru þína 
í sigti tímans 

mun hönd örlaganna skilja hismið frá hveitinu. 

ÞEGAR NÓTTIN KEMUR 


CIX 


Þegar nóttin kemur og færir þér svefninn að gjöf 
þegar hin dularfullu skip rökkursins 
flytja anda þinn á ókunn mið. 


þá hlustarðu ekki lengur á lagið 
sem forlögin leika á fiðlu þína. 


Litlu skiptir þig þótt stormur orðanna 
þyrli rykinu upp til himins. 


Litlu skiptir þig 

þótt mennirnir troði stjörnur sínar niður í svaðið. 


Nóttin hefur fært þér svefninn að gjöf, 
og þú mátt sofa þar til nóttin verður dagur. 

AÐ LOKUM 




CX 


Að lokum 

þegar fljót tímans ber okkur öll með sér, 
ber allt sem við elskum heitast 
með sér til hins mikla upphafs, 


sér andi þinn að það var veikleiki í hinum/sterkust.u, 
villa í trú hinna vitrustu, . 

' 1 i 

kvistir í altari hinna beztu, 


að það uxu þyrnar á hinum fegurstu blómum, 
að ánauð var bundin hverjum konungsstól, 
og fátækt hinum mesta auði. • 


Að öll ljóð dagsins skrifar nóttin á vatnið, 
skrifar nóttiii í sandinn, skrifar nóttin í vindinn. 


116 


C-V.v. 



AÐEINS ÞÖGLAR VARIR 

CXI 


Aðeins þöglar varir 

geta drukkið af djúpum lindum orðsins. 


Aðeins ónæm eyru 

geta hlustað á orðlausan söng lffsins. 


Aðeins lokuð augu 

geta litið hið óskapaða ljós 

sem er leyndardómur sólnanna. 




í djúpum hjarta þíns dvelur undrið mikla. 

Og þegar bók dómsins er opnuð og allar veraldir hvynja, 
hvíslar það eitt í undrandi eyra mannsins: 

Ég var. Ég er. Ég verð. 

LJÓÐ MITT 


CXII 


Ljóð mitt er orð óvitanna, 
rödd í söngnum sem skapar, 
söngnum sem vakti ástina 
og tendraði vitið og viljann, 
hinurn orðlausa söng 
sem aldrei verður sunginn. 


Ljóð mitt er barn morgunroðans 
yfir f jöllum lands míns. 

Það er barn b.eiðríkjunnar yfir hvitum tindum. 


Og ef ljóð mitt er samboðið landi mínu, 
þá mun ljóð mitt koma til þín 
af hæðum. 


* 

